Eldorado (Kino)

Den Eldorado war e Kino op der Garerplaz an der Stad; den 30. Dezember 1949 hat de François Reckinger do ugefaange Filmer ze weisen. 

Am Joer 1982 ass versicht ginn dem Trend vun der Zäit no ze kommen an aus engem grousse Sall goufen zwéi kleng Säll gemaach. Dat huet den Ënnergang vum Eldorado awer net opgehalen, well op Silvester 1988 ass en zougemaach ginn.

E gouf mat sengem Noper, dem Kino Europe, ofgerappt; an d'Plaz koum e Bürosgebai. Hautesdags ass um Rez-de-chaussée e Supermarché dran.

 Literatur 
 Lesch, Paul: D'Stater Kinoen - eine Kinogeschichte der Stadt Luxemburg, 2013, Éd. G. Binsfeld, 359 S., ISBN 978-2-87954-263-8
 Reuter, Martine: Ein historischer Rückblick - Die Kinos in der Hauptstadt an Ons Stad Nr. 87/2008, S. 30-34 (PDF)

 Kuckt och 
 Lëscht vun de Lëtzebuerger Kinoen

Kategorie:Fréier Kinoen zu Lëtzebuerg
Kategorie:Fréier Gebaier an der Stad Lëtzebuerg
Kategorie:Garer Quartier (Stad Lëtzebuerg)
Kategorie:Bauwierker 1949